钦定古今图书集成/理学汇编/学行典/第201卷 > 周之骐
## 钦定古今图书集成/理学汇编/学行典/第201卷 > 周之骐

按《善化县志》：“周之骐，宏才笃学，天启辛酉乡试，杜门
清修，孝亲友弟。戊辰，父以岁荐，廷试且届春闱，侍父
入京归，至中途，父遘疾，竭囊调治，父竟不禄，率仆扶
榇，徒步千里，踵破血枯，至会城，度不可生，遂嘱仆乞
怜旧识，觅舟载运，犹朝夕抚棺痛悼，奄奄者旬日，抵
家一昼夜方卒，人以为孝感云。”